KOMMISSIONENS FORORDNING (EF) Nr. 2155/2005

af 23. december 2005

om ændring af varespecifikationen for en oprindelsesbetegnelse i bilaget til forordning (EF) nr. 1107/96 (Miel de sapin des Vosges) (BOB)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), særlig artikel 9, stk. 3, og artikel 6, stk. 3, og stk. 4, andet led, og

ud fra følgende betragtninger:

Formålet med den ønskede ændring er at ændre metoden for den vurdering af honningens farve, der for tiden fortages ved måling af intensiteten efter Pfund-indekset.

Efter ændringen af varespecifikationen kontrolleres honningens farve under den organoleptiske undersøgelse, der foretages ud fra en referenceprøve, der har en karakteristisk farve. Denne metode anses for mere pålidelig.

Under gennemgangen af anmodningen om ændring blev det skønnet, at det drejer sig om en mindre ændring. Dette skøn skyldes, at ændringen ikke ændrer oprindelsesbetegnelsens karakteristik, da farvekarakteristikken opretholdes. Det er kun metoden for vurdering af farven, der afviger.

For den beskyttede oprindelsesbetegnelse »Miel de sapin des Vosges« bør punktet »beskrivelse« i varespecifikationen, jf. artikel 4, stk. 2, litra b), i forordning (EØF) nr. 2081/92, derfor ændres ved at afskaffe henvisningen til intensiteten på Pfund-skalaen.

UDSTEDT FØLGENDE FORORDNING:

Artikel 1

Proceduren i artikel 6, stk. 1 og 2, i forordning (EØF) nr. 2081/92 anvendes ikke på de i artikel 2 omhandlede ændringer.

Artikel 2

Varespecifikationen for oprindelsesbetegnelsen »Miel de sapin des Vosges« ændres i overensstemmelse med bilag I.

Artikel 3

Det konsoliderede skema med hovedelementerne i varespecifikationen findes i bilag II.

Artikel 4

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EFT L 208 af 24.7.1992, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 148 af 21.6.1996, s. 1. Senest ændret ved forordning (EF) nr. 704/2005 (EUT L 118 af 5.5.2005, s. 14).

(3) EUT L 64 af 2.3.2004, s. 16.

BILAG II

KONSOLIDERET SKEMA

Rådets forordning (EØF) nr. 2081/92

»MIEL DE SAPIN DES VOSGES«

(EF-nr.: FR/00204/11.7.2004

BOB (X) BGB ( )

Dette skema er udarbejdet til oplysning. De fuldstændige oplysninger, bl.a. om producenter af produkter, der er omfattet af den pågældende BOB eller BGB, kan findes i den fuldstændige udgave af varespecifikationen enten i medlemsstaten eller hos Kommissionens tjenestegrene (1).

1.

Medlemsstatens ansvarlige myndighed:

Navn: Institut national des appellations d'origine Adresse: 51, rue d'Anjou, F-75008 Paris Tlf. (33) 153 89 80 00 Telefax: (33) 142 25 57 97

2.

Ansøgende sammenslutning:

2.1. : Navn : Syndicat de défense du miel de sapin des Vosges 2.2. : Adresse : 2, chemin du Cant, F-88700 Roville-aux-Chênes 2.3. : Sammensætning : producent/forarbejdningsvirksomhed (X) andet ( )

3.

Produktets art:

Kategori 1-4: Honning

4.

Beskrivelse af varespecifikationen

(sammenfatning af betingelserne i artikel 4, stk. 2)

4.1. Navn »Miel de sapin des Vosges«

4.2. Beskrivelse Flydende honning af honningdug, som bier har indsamlet på sortgraner i Vogeserne. Der er tale om en velduftende honning med en maltagtig smag, uden bitterhed eller andre smagskarakteristika. Den fremviser en mørkebrun farve med grønligt genskær.

4.3. Geografisk område Produktionsområdet for denne vogesergranhonning er hele den del af Vogeserne, der hører ind under regionen Lorraine, og omfatter ud over Vosges-departementet nogle kommuner i departementerne Meurthe-et-Moselle, Moselle, Haute-Saône og territoire de Belfort.

4.4. Bevis for oprindelse Honningen skal høstes (ved ordet høst forstås biernes arbejdsdel, fjernelse af honningtavlerne og udvinding), dekanteres og godkendes i det geografiske produktionsområde, der er fastsat for denne betegnelse.

Godkendelsesproceduren omfatter:

— en erklæring om bistadernes anbringelse, hvor datoen for bistadernes anbringelse, antallet af bistader og deres nøjagtige placering anføres for hver bedrift

— en høsterklæring, der udarbejdes hvert år af producenten, der anmelder antallet af bistader, bedriftens samlede honningproduktion og bedriftens samlede honningproduktion, der har ret til oprindelsesbetegnelsen.

Hver erhvervsdrivende skal i øvrigt hvert år udarbejde en erklæring om lagerbeholdningen.

Bogføringen gør det muligt at identificere honnings herkomst og destination samt de fremstillede og markedsførte mængder.

Der foretages også en analytisk og organoleptiske undersøgelse, der skal vise, om produktkvaliteten og -typen er overholdt.

Honningen kan ikke markedsføres med den kontrollerede oprindelsesbetegnelse »Miel de sapin des Vosges« uden et godkendelsescertifikat, der efter afslutningen af nævnte undersøgelser udstedes af Institut national des appellations d’origine (Det nationale institut for oprindelsesbetegnelser) på de betingelser, der er fastsat i de nationale love om oprindelsesbetegnelser.

Garantien for produktets oprindelse suppleres med, at hver krukke påføres en identifikationsordning, der ødelægges ved åbning af krukken. Disse identifikationsordninger udleveres mod fremlæggelse af godkendelsescertifikaterne.

4.5. Fremstillingsmetode Honningen hidrører fra honningdug, som bierne indsamler på Vogeser-graner (Abies Pectinata). Bladlusene fremstiller denne honningdug af granernes saft, og bierne indsamler derefter honningduggen. Udvindingen sker ved koldcentrifugering, og der foretages en obligatorisk filtrering og dekantering af honningen af mindst to ugers varighed. Pasteurisering af honningen er forbudt. Honningen er flydende. Produktionen af Vogeser-granhonning varierer betydeligt fra det ene år til det andet, afhængigt af honningdug-produktionen.

4.6. Tilknytning Vogeser-granhonning er et produkt, der er stærkt tilknyttet sit oprindelsesområde, da den stammer fra en uafbrudt kæde af sorten Vogesergran, der er den langt mest udbredte sort i Vogeserbjergene, og som indgår i et samspil med den sure granit- og sandstensholdige jordbund. Det er denne sort, som bladlusene udvinder den saft af, som de omdanner til honningdug, som bierne indsamler til at fremstille en meget karakteristisk honning.

Denne produktion er derfor stærkt knyttet til de specifikke graner i Vogeserskovene, som biavlerne har kunnet trække på for at bevare honningens specificitet.

4.7. Kontrolstrukturer

Navn : I.N.A.O. Adresse : 51, rue d'Anjou, F-75008 Paris Navn : D.G.C.C.R.F. Adresse : 59, Bd V.-Auriol, F-75703 Paris Cedex 13

4.8. Mærkning Honning med ret til den kontrollerede oprindelsesbetegnelse »Miel de sapin des Vosges« mærkes med angivelsen »Miel de sapin des Vosges« og angivelsen »Appellation d’origine contrôlée« eller »AOC«. Angivelsen »Appellation d'origine contrôlee« skal være anført lige under oprindelsesbetegnelsen med bogstaver, der mindst er halvt så store som dem, der er anvendt til oprindelsesbetegnelsen. Disse angivelser skal anbringes i samme synsfelt.

4.9. Nationale krav Décret de l'appellation »Miel de sapin des Vosges«.

(1) Europa-kommissionen — Generaldirektorat for Landbrug og Udvikling af landdistrikter — Kontoret for kvalitetspolitik for landbrugsprodukter — B-1049 Bruxelles.